open-index/open-wikipedia-markdown huggingface dataset:
2368 Μπελτροβάτα

μικρογραφία|Η τροχιά του αστεροειδούς 2368 Μπελτροβάτα
Η **Μπελτροβάτα (Beltrovata)** είναι ένας αστεροειδής Αμόρ με απόλυτο μέγεθος (όπως ορίζεται για το Ηλιακό Σύστημα) 14,769. Ανακαλύφθηκε το 1977 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά της από το προσωνύμιο που έδωσε ο Ελβετός συγγραφέας Γκότφριντ Κέλερ στη φίλη του Μπέτι Τέντερινγκ (*Betty Tendering*).

## Φυσικά χαρακτηριστικά
Η μέση διάμετρος της Μπελτροβάτα εκτιμάται σε 2,3 χιλιόμετρα. Ο φασματικός τύπος της είναι **SQ**, ενώ το γεωμετρικό άλβεδό της είναι 0,27. Η Μπελτροβάτα περιστρέφεται γύρω από τον εαυτό της μία φορά κάθε 4,5 ως 7,5 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπελτροβατα
2369 Τσέχωφ

μικρογραφία|Η τροχιά του αστεροειδούς 2369 Τσέχωφ
Ο **Τσέχωφ** (*Chekhov*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου θεατρικού συγγραφέα Αντόν Τσέχωφ.

## Φυσικά χαρακτηριστικά
Ο φασματικός τύπος του Τσέχωφ είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τσεχωφ
Κατηγορία:Αντόν Τσέχωφ
Ροδιακή ομοσπονδία σωματείων τουρισμού αναψυχής και αθλητισμού

Η **Ροδιακή ομοσπονδία σωματείων τουρισμού αναψυχής και αθλητισμού** γνωστή και σαν **ΦΡΑΤΡΕΣ** (ιταλικά : F.R.A.T.R.E.S.), ήταν τοπική αθλητική ομοσπονδία της Ρόδου με αρμοδιότητα σε όλα τα Δωδεκάνησα που βρίσκονταν τότε υπό Ιταλική κατοχή.

Η ομοσπονδία ιδρύθηκε το 1931 με την 48/1931 απόφαση του Ιταλού διοικητή των Δωδεκανήσων Μάριο Λάγκο. Το 1934 η "Ιταλική Ολυμπιακή επιτροπή" (CONI) αναγνώρισε επίσημα την ομοσπονδία και από το 1935 αναγνωρίστηκε από τις Ιταλικές ομοσπονδίες. Στο ποδόσφαιρο ήταν η 22η τοπική ποδοσφαιρική ομοσπονδία της Ιταλικής ποδοσφαιρικής ομοσπονδίας. Η ομοσπονδία έπαψε να υπάρχει το 1945 .

## Ποδόσφαιρο
Στις αρμοδιότητες της ΦΑΤΡΕΣ ήταν και η διοργάνωση πρωταθλήματος ποδοσφαίρου. Στο πρώτο πρωτάθλημα ποδοσφαίρου του 1932 συμμετείχαν οι σύλλογοι Ροδιακός, Πολιοσπορτίβα, ΣΑΜ, Βασιλική Ιταλική Σχολή, Ελπίδα Κρεμαστής και ή ΤΖΕΡ. Η Φάτρες διοργάνωσε 7 πρωταθλήματα ποδοσφαίρου έως το 1945 και σ αυτά συμμετείχαν σύλλογοι όλων των εθνοτήτων που κατοικούσαν τότε στη Ρόδο, όπως Ελληνικές Ιταλικές Τουρκικές και Εβραϊκές. Το 1934 διοργάνωσε και πρωτάθλημα Β' κατηγορίας. Το 1935 προσελήφθη από τη ΦΑΤΡΕΣ ο ομοσπονδιακός προπονητής της Εθνικής Ιταλίας ποδοσφαίρου και προπονητής στίβου Τζιοβάνι Κόρμπιονς. Μέχρι το 1942 αναφέρονται ότι ιδρύθηκαν 32 ποδοσφαιρικοί σύλλογοι.

### Πρωταθλητές Σύλλογοι

## Καλαθοσφαίριση
Η ΦΑΤΡΕΣ το 1939 διοργάνωσε το πρώτο πρωτάθλημα καλαθοσφαίρισης αντρών και το πρώτο γυναικών. Από τους πρώτους συλλόγους με τμήμα καλαθοσφαίρισης ήταν η **Μαρεκιάρο** το 1935 με ομάδες αντρών και γυναικών.

## Ναυταθλητισμός
Στα ναυτικά αθλήματα υπήρχαν δύο σύλλογοι, ο "Τσίρκολο Ναούτικο ντι Ρόδι" ο σημερινός "Ναυτικός Όμιλος Ρόδου" και ο Ροδιακός που διοργάνωναν εσωτερικούς αγώνες κολύμβησης και κωπηλασίας. 

## Πυγμαχία
Πυγμαχικό τμήμα αυτή την περίοδο είχε ο Ροδιακός κι είχε αναδείξει μεγάλους πυγμάχους όπως ο Αγγελής Γιαλλούσης πρωταθλητής Ελλάδος.

## Στίβος
Στον στίβο κατά την Ιταλική κατοχή πολλοί σύλλογοι διατηρούσαν ανάλογο τμήμα. Το 1931 με εντολή των Ιταλών ιδρύονται σύλλογοι ανά εθνικότητα. Αθλητές της εποχής με επιτυχίες ήταν οι Γιώργος Ξίπας που επειδή αρνήθηκε να αγωνίζεται σαν Ιταλός του απαγορεύτηκε η συμμετοχή σε αγώνες από τον Ιταλό διοικητή Ντε Βέκιο και ο Ζωίτης Παπανικολάου. 

## Πηγές
**Αθλητικό πανόραμα Δωδεκανήσου 1945-1960*, Γεώργιος Μ. Σεντάκης, Ρόδος 2006, ISBN 9606310876

## Παραπομπές


Κατηγορία:Αθλητισμός στη Ρόδο
Κατηγορία:Αθλητισμός στην Ιταλία
Κατηγορία:Ποδόσφαιρο στην Ιταλία
2370 Βαν Αλτένα

μικρογραφία|Η τροχιά του αστεροειδούς 2370 Βαν Αλτένα
Ο **Βαν Αλτένα (van Altena)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,60. Ανακαλύφθηκε το 1965 από τον Αμερικανό αστρονόμο Άρνολντ Ρ. Κλέμολα, που παρατηρούσε από το Ελ Λεονθίτο της Αργεντινής, και πήρε το όνομά του προς τιμή του Ολλανδοαμερικανού αστρονόμου Γουίλιαμ Φόστερ βαν Αλτένα.

## Φυσικά χαρακτηριστικά
Η μέση διάμετρος του Βαν Αλτένα εκτιμάται σε 13,38 χιλιόμετρα. Ο φασματικός τύπος της είναι **Cb**, ενώ το γεωμετρικό άλβεδό της είναι 0,090 ± 0,018.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βαν Αλτενα
2371 Δημητρόφ

μικρογραφία|Η τροχιά του αστεροειδούς 2371 Δημητρόφ
Ο **Δημητρόφ (Dimitrov)** είναι ένας αστεροειδής που περιφέρεται προς την εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1975 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Βούλγαρου κομμουνιστή ηγέτη Γκεόργκι Δημητρόφ.

Αξιοσημείωτη είναι η μικρή εκκεντρότητα της τροχιάς του Δημητρόφ, δηλαδή η τροχιά του είναι σχεδόν κυκλική.

## Φυσικά χαρακτηριστικά
Ο φασματικός τύπος του Δημητρόφ είναι **R**. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Δημητροφ
2372 Προσκούριν

μικρογραφία|3D μοντέλο του αστεροειδούς 2372 Προσκούριν
Ο **Προσκούριν (Proskurin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου αστρονόμου Βιτάλι Φιοντόροβιτς Προσκούριν (Виталий Фёдорович Проскурин).

## Φυσικά χαρακτηριστικά
Η μέση διάμετρος του Προσκούριν εκτιμάται σε 22,77 χιλιόμετρα, ενώ το γεωμετρικό άλβεδό του είναι 0,078 ± 0,011.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Προσκουριν
2373 Ίμμο

Ο **Ίμμο (Immo)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,254. Ανακαλύφθηκε το 1929 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του προς τιμή του συμπατριώτη του αστρονόμου Ίμμο Αππεντσέλλερ (*Immo Appenzeller*, γενν. 1940, η ονομασία δόθηκε πολύ μεταγενέστερα της ανακαλύψεως).

## Φυσικά χαρακτηριστικά
Ο φασματικός τύπος του Ίμμο είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ιμμο
2374 Βλαντβισότσκι

μικρογραφία|Η τροχιά του αστεροειδούς 2374 Βλαντβισότσκι
Ο **Βλαντβισότσκι (Vladvysotskij)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1974 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας και πήρε το όνομά του προς τιμή του Ρώσου ποιητή, ηθοποιού και μουσικού Βλαντίμιρ Βισότσκι.

## Φυσικά χαρακτηριστικά
Τα φυσικά χαρακτηριστικά του Βλαντβισότσκι είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βλαντβισοτσκι
2375 Ράντεκ

Ο **Ράντεκ (Radek)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,61. Ανακαλύφθηκε το 1975 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του συμπατριώτη του συνθέτη Στιράντ (Ράντεκ) Κόχουτεκ.

Εξαιτίας και της σημαντικής εκκεντρότητας της τροχιάς του, ο Ράντεκ κατά το αφήλιό του φθάνει στα εξώτατα όρια (δηλαδή προς τον Δία) της Κύριας Ζώνης.

## Φυσικά χαρακτηριστικά
Ο φασματικός τύπος του Ράντεκ είναι **D**. Ο Ράντεκ περιστρέφεται γύρω από τον εαυτό του μία φορά κάθε 16 ώρες και 52,5 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ραντεκ
Σταυροπόταμος (αποσαφήνιση)

Με την ονομασία **Σταυροπόταμος** μπορεί να αναφέρονται:

* Σταυροπόταμος Καστοριάς, οικισμός της περιφερειακής ενότητας Καστοριάς.
* Γεφύρι Σταυροποτάμου, γεφύρι του 19ου αιώνα στην περιφερειακή ενότητα Γρεβενών.

Κατηγορία:Αποσαφηνίσεις ελληνικών τοπωνυμίων
2377 Στσεγκλόφ

μικρογραφία|Η τροχιά του αστεροειδούς 2377 Στσεγκλόφ
Ο **Στσεγκλόφ (Shcheglov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ουζμπέκου αστρονόμου Βλαντίμιρ Πέτροβιτς Στσεγκλόφ (Владимир Петрович Щеглов).

## Φυσικά χαρακτηριστικά
Τα φυσικά χαρακτηριστικά του Στσεγκλόφ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Στσεγκλοφ
2378 Πάνεκεκ

Ο **Πάνεκεκ (Pannekoek)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,961. Ανακαλύφθηκε το 1935 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ, και πήρε το όνομά του προς τιμή του συμπατριώτη του αστρονόμου Άντον Πάνεκεκ.

## Φυσικά χαρακτηριστικά
Η μέση διάμετρος του Πάνεκεκ εκτιμάται σε 32,26 ± 2,5 χιλιόμετρα. Ο φασματικός τύπος του είναι **Cgh**, ενώ το γεωμετρικό άλβεδό του είναι 0,089 ± 0,016. Ο Πάνεκεκ περιστρέφεται γύρω από τον εαυτό του μία φορά κάθε 10 ως 14 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Πανεκεκ
Πέτρος Σπανδωνίδης

Ο **Πέτρος Σ. Σπανδωνίδης** (περ. 1890 &ndash; 2 Ιανουαρίου 1964) ήταν Έλληνας φιλόλογος, κριτικός της λογοτεχνίας και δοκιμιογράφος.

## Βιογραφικά στοιχεία
Ο Πέτρος Σπανδωνίδης γεννήθηκε στη Ρουμανία, αλλά η καταγωγή του ήταν από το Μελένικο. Από την ηλικία των 15 περίπου ετών, το 1905, εγκαταστάθηκε στη Θεσσαλονίκη, όπου και πέρασε το υπόλοιπο της ζωής του. Αναγορεύθηκε διδάκτορας της Φιλοσοφικής Σχολής του Αριστοτέλειου Πανεπιστημίου Θεσσαλονίκης, ενώ είχε ήδη πραγματοποιήσει την εμφάνισή του στον χώρο των γραμμάτων το 1926 με δημοσιεύματα σε εφημερίδες και περιοδικά. Το 1932 υπήρξε συνιδρυτής των *«Μακεδονικών ημερών»*. Διακρίθηκε κυρίως για τις μελέτες του για την ποίηση και για τα δοκίμιά του επί θεμάτων της κλασικής και ευρωπαϊκής λογοτεχνίας, ενώ υπήρξε και τακτικός συνεργάτης των επιφυλλίδων της αθηναϊκής εφημερίδας *[[Η Καθημερινή]]*. Πέθανε στη Θεσσαλονίκη ως, συνταξιούχος πλέον, γυμνασιάρχης σε ηλικία 74 ετών.

## Εργογραφία
Ο Σπανδωνίδης κυκλοφόρησε πολλές από τις εργασίες του σε βιβλία, από τις οποίες οι κυριότερες είναι οι ακόλουθες:

### Δοκίμια
* *Το κλασσικό και ρομαντικό* (1938)
* *Τι είναι η λογοτεχνία* (1947)
* *Το θέμα της κριτικής* (1959)
* *Η μάχη για την ουσία* (1962)
* *Η ελληνικότητα* (1962)

### Μελέτες
* *Εισαγωγή στην αρχαία ελληνική τραγωδία* (1935)
* *Το κλέφτικο τραγούδι και η αρχαϊκή τέχνη* (1952)
* *Η νεώτερη ποίηση στην Ελλάδα* (1955)
* *Η μεσαιωνική λογοτεχνία* (1962)
* *Η σύγχρονη ποιητική γενεά* (1962)
* *Οι κλεφταρματολοί και τα τραγούδια τους* (1962)

### Αναλύσεις έργων
* *[[Διονύσιος Σολωμός]]* (1947)
* *[[Αλέξανδρος Παπαδιαμάντης]], ο θεατής της γης* (1960)
* *[[Νίκος Καζαντζάκης]], ο γιος της ανησυχίας* (1960)
* *[[Κωνσταντίνος Χρηστομάνος|Κ. Χρηστομάνος]] ή όνειρο και αγωνία* (1962)

## Αποτίμηση
Ο Σπανδωνίδης αξιολογείται ως ένας από τους σημαντικότερους νεοέλληνες κριτικούς, με γόνιμη επιρροή στα νεοελληνικά γράμματα. Προσαρμοσμένος στα νέα ρεύματα, στον χώρο των οποίων κινήθηκε με άνεση, μπόρεσε να επισημάνει τους αξιόλογους ποιητές της λεγόμενης τότε «μοντέρνας» ποίησης και να τους ερμηνεύσει με μεθοδικότητα και κατανόηση. Γενικότερα οι μελέτες και δοκίμια που έγραψε για την ποίηση, από εκείνη της αρχαίας τραγωδίας ως τη μεσαιωνική και εκείνη των κλέφτικων τραγουδιών, αποτελούν υπόδειγμα κριτικού ύφους. Το ίδιο και οι αναλύσεις του έργου των Σολωμού, Παπαδιαμάντη, Χρηστομάνου και ιδιαίτερα του Ν. Καζαντζάκη, η οποία και τιμήθηκε με το κρατικό βραβείο. Κατορθώνει οι «επιμέρους» πιθανές διαφορετικές απόψεις του αναγνώστη να ατονούν, καθώς η κομψή γραφή, η νηφαλιότητα και η όλη συγκρότηση των δοκιμίων του τελικά κυριαρχούν. Γράφηκε ότι ο Σπανδωνίδης είναι ένας από τους λίγους `Ελληνες κριτικούς και δοκιμιογράφους με «ευρωπαϊκότητα συνείδησης και εποπτείας». Ο κριτικός Σπανδωνίδης έχει εξάλλου να επιδείξει και προσωπικές αντιλήψεις αισθητικής, που συνθέτουν το ιδιόμορφο κριτικό του έργο.

## Παραπομπές


## Πηγές
* Γιαλουράκης, Μ.: Το λήμμα του για τον Σπανδωνίδη στη *Νέα Ελληνική Εγκυκλοπαίδεια* «Χάρη Πάτση», τόμος 20 (1975), σελ. 734
* *[[Η Καθημερινή]]*, 4 Ιανουαρίου 1964

## Eξωτερικοί σύνδεσμοι
* Οι Έλληνες στη Ρουμανία το 19ο αιώνα

Κατηγορία:Έλληνες φιλόλογοι
2379 Χέισκανεν

Ο **Χέισκανεν** (*Heiskanen*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,001. Ανακαλύφθηκε το 1941 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του συμπατριώτη του γεωδαίτη και γεωφυσικού Βέικο Αλεκσάντερι Χέισκανεν (*Veikko Aleksanteri Heiskanen*, 1895-1971).

Εξαιτίας και της μεγάλης εκκεντρότητας της τροχιάς του, ο Χέισκανεν κοντά στο αφήλιό του εξέρχεται από τα εξωτερικά όρια (δηλαδή τα προς τον Δία) της Κύριας Ζώνης. Αξιοσημείωτη είναι και η μικρή κλίση της τροχιάς του ως προς την εκλειπτική, μόλις 28΄09΄΄.

## Φυσικά χαρακτηριστικά
Η μέση διάμετρος του Χέισκανεν εκτιμάται σε 31,6 ± 3,2 χιλιόμετρα. Ο φασματικός τύπος του είναι **C** (ανθρακούχος), ενώ το γεωμετρικό άλβεδό του είναι 0,077 ± 0,018.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χεισκανεν
2381 Λάντι

Ο **Λάντι (Landi)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,40. Ανακαλύφθηκε το 1976 από το προσωπικό του «Αστεροσκοπείου Φελίξ Αγκυγιάρ» στο Ελ Λεονθίτο της Αργεντινής και πήρε το όνομά του προς τιμή του Αργεντινού αστρονόμου Χόρχε Λάντι Ντέσυ (*Jorge Landi Dessy*).

## Φυσικά χαρακτηριστικά
Η μέση διάμετρος του Λάντι εκτιμάται σε 12,04 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,336 ± 0,056. Ο Λάντι περιστρέφεται γύρω από τον εαυτό του μία φορά κάθε 3 ως 5 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λαντι
2382 Νόνι

Η **Νόνι (Nonie)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,4. Ανακαλύφθηκε το 1977 από το προσωπικό του Αστεροσκοπείου του Περθ (Μπίκλεϋ της Αυστραλίας), και πήρε το όνομά της από το όνομα της κόρης του μέλους της αστρομετρικής ομάδας του αστεροσκοπείου Πήτερ Γιέκαμπσονς.

Εξαιτίας της πολύ μεγάλης εκκεντρότητας της τροχιάς της, η Νόνι διατρέχει σε κάθε περιφορά της ολόκληρο σχεδόν το πλάτος της Κύριας Ζώνης. Αξιοσημείωτη είναι και η μεγάλη κλίση της τροχιάς της ως προς την εκλειπτική, πάνω από 30 μοίρες.

## Φυσικά χαρακτηριστικά
Ο φασματικός τύπος της Νόνι είναι **B**. Η Νόνι περιστρέφεται γύρω από τον εαυτό της μία φορά κάθε 15 ώρες και 5 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Νονι
2383 Μπράντλεϋ

Ο **Μπράντλεϋ (Bradley)** είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από το επώνυμο των Μάρτιν και Μωντ Μπράντλεϋ, φίλων του Μπόουελ.

## Φυσικά χαρακτηριστικά
Τα φυσικά χαρακτηριστικά του Μπράντλεϋ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπραντλευ
2384 Σούλχοφ

Ο **Σούλχοφ** (*Schulhof*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,703. Ανακαλύφθηκε το 1943 από τη Γαλλίδα αστρονόμο Μαργκερίτ Λωζιέ, που παρατηρούσε από τη Νίκαια, και πήρε το όνομά του προς τιμή του Ούγγρου αστρονόμου Λιπότ (Λεοπόλδου) Σούλχοφ.

## Φυσικά χαρακτηριστικά
Ο Σούλχοφ περιστρέφεται γύρω από τον εαυτό του μία φορά κάθε 3 ώρες και 18 λεπτά, μία αρκετά ταχεία περιστροφή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σουλχοφ
2385 Μουστέλ

Ο **Μουστέλ (Mustel)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1969 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού αστρονόμου Γιέβαλντ Ρουντόλφοβιτς Μουστέλ (Эвальд Рудольфович Мустель).

## Φυσικά χαρακτηριστικά
Ο Μουστέλ περιστρέφεται γύρω από τον εαυτό του μία φορά κάθε 4 ώρες 35 λεπτά και 38 δευτερόλεπτα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μουστελ
2386 Νικόνοφ

Ο **Νικόνοφ (Nikonov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,20. Ανακαλύφθηκε το 1974 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού αστρονόμου Βλαντίμιρ Μπαρίσοβιτς Νικόνοφ (Владимир Борисович Никонов).

## Φυσικά χαρακτηριστικά
Η μέση διάμετρος του Νικόνοφ εκτιμάται σε 12,65 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,146 ± 0,029. Είναι άγνωστο αν και με ποια περίοδο περιστρέφεται ο Νικόνοφ γύρω από τον εαυτό του.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Νικονοφ
2380 Χεϊλονγκτσιάνγκ

Ο **Χεϊλονγκτζιάνγκ** (*Heilongjiang*) είναι ένας αστεροειδής που περιφέρεται προς την εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,858. Ανακαλύφθηκε το 1965 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την κινεζική επαρχία Χεϊλονγκτζιάνγκ.

## Φυσικά χαρακτηριστικά
Ο φασματικός τύπος του Χεϊλονγκτσιάνγκ είναι **S** (λιθώδης). Ο Χεϊλονγκτζιάνγκ περιστρέφεται γύρω από τον εαυτό του μία φορά κάθε 11 ώρες και 14 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χειλονγκτσιανγκ
Σκοπιά Σερρών

*Για συνώνυμους οικισμούς στην Ελλάδα δείτε το λήμμα: [[Σκοπιά (αποσαφήνιση)]]*

Η **Σκοπιά** είναι ορεινό χωριό της Περιφερειακής Ενότητας Σερρών στα όρια με την Περιφερειακή Ενότητα Δράμας. Βρίσκεται στο νότιο μέρος του Μενοίκιου όρους σε υψόμετρο 708 μέτρων. Απέχει 15 χιλιόμετρα ΝΑ. από τη Νέα Ζίχνη, 42 χιλιόμετρα Α. από τις Σέρρες και 27 χιλιόμετρα Δ.-ΝΔ. από τη Δράμα. Ως οικισμός αναφέρεται το 1920 με την ονομασία *Σκρίτζοβα* στο ΦΕΚ 2Α - 04/01/1920 να προσαρτάται στην τότε κοινότητα Μανδηλίου. Κατοικήθηκε από πρόσφυγες που ήρθαν από την περιοχή των μεταλλείων του Ταύρου. Το 1927 με το ΦΕΚ 7Α - 14/01/1927 μετονομάστηκε σε Σκοπιά. Με τον νόμο «Καποδίστρια» περί τοπικής αυτοδιοίκησης του 1997 συμπεριλήφθηκε στον Δήμο Αλιστράτης, όπου αργότερα το 2009 τον νόμο "Καλλικράτη" περί τοπικής αυτοδιοίκησης ο Δήμος Αλιστράτης συγχωνεύτηκε με τον Δήμο Νέας Ζίχνης. Αποτελεί την τοπική κοινότητα Σκοπιάς που ανήκει στη δημοτική ενότητα Νέας Ζίχνης και σύμφωνα με την απογραφή 2011 έχει πληθυσμό 108 κατοίκους, ενώ με την απογραφή του 2001 είχε 163.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Νέας Ζίχνης
2387 Σιάν

Ο **Σιάν (Xi'an)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,182. Ανακαλύφθηκε το 1975 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την ομώνυμη πόλη της Κίνας.

## Φυσικά χαρακτηριστικά
Τα φυσικά χαρακτηριστικά του Σιάν είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σιαν
Μανδήλι Σερρών

Το **Μανδήλι**, επίσημα **Μανδήλιον**, είναι ημιορεινός οικισμός της Περιφερειακής Ενότητας Σερρών. Βρίσκεται στις νoτιοδυτικές πλαγιές του Μενοίκιου όρους, σε υψόμετρο 300 μέτρων. Ως οικισμός αναφέρεται το 1920 με το ΦΕΚ 2Α - 04/01/1920 να ορίζεται έδρα της ομώνυμης κοινότητας. Έως το 2009 ανήκε διοικητικά στον Δήμο Αλιστράτης, ενώ από το 2009 ανήκει στον διευρυμένο δήμο Νέας Ζίχνης. Σύμφωνα με το σχέδιο Καλλικράτης αποτελεί την Τοπική Κοινότητα Μανδηλίου που υπάγεται στη Δημοτική Ενότητα Αλιστράτης του Δήμου Νέας Ζίχνης και σύμφωνα με την απογραφή του 2011 έχει πληθυσμό 105 κατοίκους, ενώ με την απογραφή του 2001 είχε 134 κατοίκους. Φημίζεται για την φυσική του ομορφιά.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Νέας Ζίχνης
Σταθμός Λευκοθέας Σερρών

Ο **Σταθμός Λευκοθέας** είναι πεδινό χωριό του νομού Σερρών. Βρίσκεται στο ανατολικό τμήμα του νομού, στις νότιες παρυφές του Μενοίκιου όρους σε υψόμετρο 30 μέτρων πάνω από την επιφάνεια της θάλασσας. Έως το 2009 αποτελούσε τμήμα του Δήμου Αλιστράτης. Έκτοτε ανήκει διοικητικά στον καλλικρατικό δήμο Νέας Ζίχνης. Από το χωριό διέρχεται η σιδηροδρομική γραμμή Θεσσαλονίκη - Κωνσταντινούπολη, ενώ σε πολύ κοντινή απόσταση βρίσκεται ο Αγγίτης ποταμός. Οι κάτοικοί του προέρχονται από τα χωριά Λευκοθέα και Κρυοπηγή, δύο ερειπωμένοι πλέον οικισμοί που βρίσκονται ψηλότερα και βορειότερα του σημερινού χωριού, και λίγοι από το Μανδήλι. Ο πληθυσμός του σύμφωνα με την απογραφή του 2021 είναι 248 κάτοικοι, ενώ σύμφωνα με την απογραφή του 2011 ήταν 295 κάτοικοι.

## Ιστορικά στοιχεία
Δύο περίπου χιλιόμετρα δυτικά της Λευκοθέας, συγκεκριμένα στο λόφο «Κλίτσα», μαρτυρείται η ύπαρξη αρχαίου οικισμού, που ανήκε στη φυλετική περιοχή της Οδομαντικής. Στο λόφο σώζονται ερείπια κάστρου, ενώ στους γύρω λόφους βρέθηκαν αρχαίοι τάφοι (που περιείχαν νομίσματα του Μεγάλου Αλεξάνδρου) και λίγο νοτιότερα διακρίνονταν τμήματα αρχαίου λιθόστρωτου δρόμου.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Νέας Ζίχνης
Δόγμα Μονρόε

Το **Δόγμα Μονρόε** () αποτελεί μια πολιτική των ΗΠΑ σχετικά με τον αποικισμό και η οποία εισήχθη στις 2 Δεκεμβρίου του 1823. Πήρε το όνομά του από τον Πρόεδρο Τζέιμς Μονρόε, τον πρώτο που το διατύπωσε, ενώ συντάχθηκε από τον τότε Υπουργό Εξωτερικών Τζον Κουίνσι Άνταμς. Ανέφερε ότι περαιτέρω προσπάθειες των ευρωπαϊκών εθνών να αποικίσουν ή να αναμειχθούν στα πολιτικά πράγματα των κρατών της Βόρειας ή Νότιας Αμερικής θα μπορούσε να θεωρηθεί επιθετική ενέργεια, που απαιτεί παρέμβαση των ΗΠΑ.

Το Δόγμα Μονρόε αποτέλεσε καθοριστική στιγμή στην εξωτερική πολιτική των Ηνωμένων Πολιτειών και διαδραμάτισε σημαντικό ρόλο, δεδομένου ότι ήταν αποδεκτό από πολλούς μελλοντικούς προέδρους, όπως τον Θίοντορ Ρούζβελτ, τον Τζον Κένεντι, τον Ρόναλντ Ρήγκαν και τον Ντόναλντ Τραμπ.

## Η ιστορία
Οι Ηνωμένες Πολιτείες της Αμερικής διατηρούσαν εμπορικές και οικονομικές σχέσεις με την πρώην Μητρόπολη τους, Μεγάλη Βρετανία, έως και τις αρχές της τρίτης δεκαετίας του 19ου αιώνα. Οι σχέσεις αυτές βασίζονταν στις συναλλαγές με τις πρώην Ισπανικές αποικίες της Αμερικανικής Ηπείρου. Ωστόσο, οι Αμερικανοί ανησυχούσαν για την αυξανόμενη οικονομική διείσδυση της Ρωσίας, αλλά προβληματίζονταν με τη νέα κατάσταση που είχε δημιουργηθεί στην Ευρώπη, έπειτα από την ήττα του Ναπολέοντα Α΄ και τη σύμπηξη της Ιεράς Συμμαχίας από τα ανακτοβούλια που είχαν παλινορθωθεί. Στην κατεύθυνση αυτή, οι ΗΠΑ απέρριψαν αγγλική πρόταση κοινής δράσης και έπειτα από εισήγηση του Υπουργού Εξωτερικών τους, Τζον Κουίνσι Άνταμς προχώρησαν στην διατύπωση του δόγματος δια στόματος του Προέδρου Μονρόε, με μια ανεξάρτητη δήλωση του τελευταίου σε ένα διάγγελμα του 1823.

### Η ομιλία στο Κογκρέσο

## Αμφισβήτηση του δόγματος
Η πιο σημαντική περίπτωση κατά την οποία το δόγμα Μονρόε τέθηκε υπό αμφισβήτηση προήλθε την εποχή της έναρξης του Αμερικανικού εμφυλίου, όταν ο Αυτοκράτορας της Γαλλίας Ναπολέων Γ΄ εξεστράτευσε στο Μεξικό επικεφαλής μιας δύναμης σχεδόν 40.000 ανδρών. Μετά την αρχική, ενδοτική στάση των ΗΠΑ, από τον φόβο μήπως η αντίδρασή τους προκαλούσε συμμαχία των Γάλλων με την Αμερικανική Ομοσπονδία των Νοτίων Πολιτειών, τελικά τους εισβολείς υποχρέωσε σε αναδίπλωση και αποχώρηση ο στρατηγός Γκραντ που συγκέντρωσε υπό τις διαταγές του 50.000 στρατιώτες στα σύνορα ΗΠΑ-Μεξικού

## Πηγές
*  Alagna, Magdalena. *The Monroe Doctrine: An End to European Colonies in America*. Rosen Classroom. 2003. ISBN 0-8239-4258-9
*  Burgan, Michael. *The Monroe Doctrine*. Compass Point Books. 2007
*  Cohen M.J. & Major John. *History in Quotations: Reflecting 5000 Years of World History*. Cassell. Λονδίνο 2004

## Παραπομπές


Κατηγορία:Ιστορία των Ηνωμένων Πολιτειών
Κατηγορία:Ιστορία της Βόρειας Αμερικής
Κατηγορία:Ιστορία της Νότιας Αμερικής
Μ
Περιχώρα Δράμας

Η **Περιχώρα** είναι πεδινό χωριό του Δήμου Προσοτσάνης στην περιφερειακή ενότητα Δράμας της Ανατολικής Μακεδονίας. 

## Γεωγραφία - Ιστορία
Η Περιχώρα στους ανατολικούς πρόποδες του Μενοίκιου όρους, σε υψόμετρο 190 μέτρων σε απόσταση 15 χλμ. ΝΔ. από τη Δράμα και 18 χλμ. Ν.-ΝΔ. από την Προσοτσάνη (έδρα δήμου). Οι κάτοικοί της είναι πρόσφυγες (105 οικογένειες - 379 άτομα) από τη Θράκη, τη Μικρά Ασία και τη Μαύρη Θάλασσα που εγκαταστάθηκαν στην περιοχή με την ανταλλαγή πληθυσμών. Μετά την απελευθέρωση αναφέρεται ως *Γκουλάκι* το 1920 στο ΦΕΚ 2Α - 04/01/1920 να προσαρτάται στην τότε κοινότητα Αλιστράτης (Σερρών) στην επαρχία Φυλλίδας.. Το 1926 με το ΦΕΚ 413Α - 22/11/1926 μετονομάστηκε σε Περιχώρα και το 1934 με το ΦΕΚ 131Α - 16/04/1934 ορίστηκε έδρα της ομώνυμης νεοϊδρυθείσας κοινότητας του νομού Σερρών, η οποία αργότερα θα αποδιδόταν στον νομό Δράμας. Σύμφωνα με το Πρόγραμμα «Καλλικράτης» μαζί με τον Άγιο Μηνά αποτελούν τη δημοτική κοινότητα Περιχώρας που υπάγεται στη δημοτική ενότητα Σιταγρών του Δήμου Προσοτσάνης και σύμφωνα με την απογραφή του 2021 ως κοινότητα είχε πληθυσμό 135 κατοίκους από 185 (ο οικισμός 181) το 2011.

Κοντά στον οικισμό βρίσκεται η γυναικεία Ιερά Μονή Αγίου Μηνά η οποία εορτάζει στις 11 Nοεμβρίου.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Προσοτσάνης
Green Bullfrog

Οι **Green Bullfrog** είναι το συγκρότημα που δημιούργησε ο κιθαρίστας Ρίτσι Μπλάκμορ (Deep Purple, Rainbow, Blackmore's Night) για να ηχογραφήσουν τον ομώνυμο δίσκο, ο οποίος κυκλοφόρησε σε μορφή βινυλίου το 1972 από την "Decca" στην Αμερική και την "MCA" στην Ευρώπη, ενώ εκδόθηκε και σε CD το 1991 με τρία επιπλέον τραγούδια.
Η ιδέα για το project ήταν του μουσικού παραγωγού Ντέρεκ Λώρενς, ο οποίος είχε δουλέψει στο παρελθόν με το συγκρότημα στο οποίο έπαιζε τότε ο Μπλάκμορ, τους Deep Purple. Το κομμάτι "Bullfrog", είναι παρόμοιο με το τραγούδι "Jam Stew" το οποίο είχε ηχογραφηθεί αλλά δε συμπεριλήφθηκε στον δίσκο των Deep Purple, Deep Purple in Rock, ενώ τα υπόλοιπα κομμάτια περιείχαν αρκετές διασκευές αλλά και δικές τους συνθέσεις, με κύριο χαρακτηριστικό το μπλουζ ροκ στυλ.
Οι μουσικοί οι οποίοι συμμετείχαν ήταν οι εξής:
* **Ρίτσι Μπλάκμορ** - "Boots" (*κιθάρα*)
* **Ίαν Πέις** - "Speedy" (*τύμπανα*)
* **Τόνι Άστον** - "Bevy" (*πλήκτρα*)
* **Τζιμ Σάλιβαν** - "Boss" (*κιθάρα*)
* **Μάθιου Φίσερ** - "Sorry" (*πλήκτρα*)
* **Τσας Χότζες** - "Sleepy" (*φωνητικά*)
* **Άλμπερτ Λι** - "Pinta" (*κιθάρα*)
* **Ερλ Τζόρνταν** - "Jordan" (*φωνητικά*)
* **Ροντ Αλεξάντερ** - "Vicar" (*κιθάρα*, *φωνητικά*)

Ο δίσκος ηχογραφήθηκε σε διάφορα χρονικά διαστήματα, τον Φεβρουάριο, τον Απρίλιο και τον Μάιο του 1970. Τα τραγούδια του ήταν τα εξής:
1. **Bullfrog** *(Lawrence)* - 7:14
2. **Walk a mile in my shoes** *(South)* - 3:48
3. **My baby left me** *(Crudup)* - 3:19
4. **Makin' time** *(Pickett/Philips)* - 3:01
5. **Lawdy Miss Clawdy** *(Price)* - 3:17
6. **I'm a free man** *(Klingman)* - 4:38
7. **Lovin' you is good for me baby** *(Lawrence/Corlett/Hutton)* - 4:54
8. **I want you** *(White)* - 3:53

## Πηγές
* Martin Leedham review, Μάρτιος 2011http://martinleedham.wordpress.com/2011/03/23/album-review-green-bullfrog-bullfrog-1971/
* www.thehighwaystar.com http://www.thehighwaystar.com/rosas/jouni/0tracks/bullfrog.html
* Allmusic http://www.allmusic.com/album/green-bullfrog-mw0000845421

Κατηγορία:Deep Purple
Κατηγορία:Αγγλικά rock συγκροτήματα
Anger Management Tour

Η περιοδεία **Anger Management Tour** ιδρύθηκε και ξεκίνησε το φθινόπωρο του 2000 από τους Limp Bizkit, τους Papa Roach, και μετά την κυκλοφορία του *[[The Marshall Mathers LP]]* από τον Eminem.

## Καλλιτέχνες
*Eminem
*D12
*Dr. Dre
*Snoop Dogg
*Obie Trice
*Xzibit
*50 Cent
*Ice Cube
*Papa Roach
*Stat Quo
*G-Unit
*Mobb Deep
*Three Days Grace
*M.O.P.
*Limp Bizkit
*Korn
*Marilyn Manson
*DMX
*Godsmack
*Sinistar
*Jay-Z
*Rob Zombie
*Ludacris
*Linkin Park
*Rammstein
*The X-Ecutioners
*Bionic Jive
*Cypress Hill
*Lil Jon & The East Side Boyz
*Hush
*Mase
*Akon
*Flipsyde

## Ημερομηνίες Συναυλιών

*Σημείωση: Παραστάσεις που έχουν αυτό ακυρώθηκαν.

### 2013

Τον Δεκέμβριο του 2012, επιβεβαιώθηκε ότι ο Eminem θα τραγουδούσε τελικά στο Slane Castle στην Ιρλανδία στις 17 Αυγούστου 2013, 8 χρόνια μετά την ακύρωση του ευρωπαϊκού τμήματος της περιοδείας του 2005.

## DVD

## Παραπομπές


Κατηγορία:Περιοδείες του Eminem
Κατηγορία:Video albums του Eminem
Κορήγονος

Ο **Κορήγονος** , ορθότερα Κορίγονος είναι ψάρι των γλυκών υδάτων της οικογενείας των Σολομονιδών. Πρόκειται για ψάρι του γλυκού νερού που ενδημεί σε μικρές και καθαρές λίμνες  της κεντρικής και Βορειοδυτικής Ευρώπης και της Σιβηρίας. 

## Περιγραφή
Είναι εύκολα αναγνωρίσιμoς από την διχαλωτή ουρά και το μικρό κεφάλι. Το μήκος του κυμαίνεται από 15 έως 45 εκ.  και το βάρος του συνήθως δεν υπερβαίνει το ένα κιλό. Έχει ασημένιες τις πλευρές, άσπρη την κοιλιά και ένα καφέ-πράσινο ή μπλε-γκρι χρώμα στα υπόλοιπα μέρη του σώματός του. 
## Ενδιαίτημα
Οι Κορήγονοι ζουν σε λίμνες με υψηλό υψόμετρο, αλλά βρίσκονται και σε ταμιευτήρες με χαλίκια και βράχους ως εισαγμένοι. Σε μικρές ομάδες ακολουθούν το ζωοπλαγκτόν που εξελίσσεται κατά εποχή και ημερόνυχτο για την πρόσληψη θρεπτικών ουσιών. Επίσης τρέφονται με έντομα και καρκινοειδή. Στην Ελλάδα απαντάται μόνο στη λίμνη Βεγορίτιδα.

## Αναπαραγωγή
Γεννούν τα αυγά τους από τον Οκτώβριο - Δεκέμβριο, αμέσως μόλις το νερό αποκτήσει θερμοκρασία 5 ° C. Τα θηλυκά γεννούν 12.000 έως 19 000 αυγά ανά κιλό βάρους τους στις περιοχές αναπαραγωγής στο κάτω μέρος της άμμου ή αμμοχάλικου. θεωρούνται ευαίσθητοι στη ρύπανση και για το λόγο αυτό η παρουσία τους αποτελεί ένα καλό βιοδείκτη της υγείας των υδάτινων οικοσυστημάτων. Η πέστροφα και ο σολομός που αναπαράγονται σε ιχθυοτροφεία έχουν αλλάξει τη πληθυσμιακή γενετική και δεν διευκολύνουν σε αυτόν τον τομέα την ακριβή παρακολούθηση.

## Συγγενικά είδη
Συγγενικό είδος είναι ο λευκοκορήγονος (*C. albula*). 

## Παραπομπές


## Εξωτερικοί σύνδεσμοι
*
* 
*
*Κορήγονος λίμνης Βεγορίτιδας


*Κατηγορία:Είδη εκτεθειμένα στον κίνδυνο αφανισμού
* Κατηγορία:Ψάρια γλυκών υδάτων
Californication (άλμπουμ)

Το **Californication** είναι το έβδομο άλμπουμ των Red Hot Chili Peppers. Κυκλοφόρησε στις 8 Ιουνίου του 1999 από την Warner Bros. Records. Το άλμπουμ σημαδεύτηκε από την επιστροφή του Τζον Φρουσιάντε στην μπάντα. Είναι το πιο επιτυχημένο σε πωλήσεις άλμπουμ της μπάντας και μόνο στην Ευρώπη 
μέχρι το 2002 είχε πουλήσει 4 εκατομμύρια αντίτυπα.Τα 6 σινγκλ που βγήκαν από το άλμπουμ ήταν τα εξής: "Scar Tissue", "Around the World", "Parallel Universe", "Otherside", "Californication" και "Road Trippin'". Απέσπασε πάρα πολύ καλές κριτικές. Παραγωγός, αν και ενδιαφερόταν ο David Bowie,ήταν και πάλι ο Ρικ Ρούμπιν.Τα θέματα του άλμπουμ κυμαίνονται από την Καλιφόρνια μέχρι τα ναρκωτικά και τα ταξίδια.Το άλμπουμ μέχρι σήμερα έχει επηρεάσει πολλούς καλλιτέχνες.

## Τραγούδια

1.      "Around the World"  	3:58
 
2.	"Parallel Universe"  	4:30

3.	"Scar Tissue"  	3:35

4.	"Otherside"  	4:15

5.	"Get on Top"  	3:18

6.	"Californication"  	5:21

7.	"Easily"  	3:51

8.	"Porcelain"  	2:43

9.	"Emit Remmus"  	4:00

10.	"I Like Dirt"  	2:37

11.	"This Velvet Glove"  	3:45

12.	"Savior"  	4:52

13.	"Purple Stain"  	4:13

14.	"Right on Time"  	1:52

15.	"Road Trippin'"  	3:25

Κατηγορία:Δισκογραφία των Red Hot Chili Peppers
Κατηγορία:Άλμπουμ του 1999
Κατηγορία:Άλμπουμ με παραγωγή από τον Ρικ Ρούμπιν
Οικογενειακό δέντρο των Αζτέκων αυτοκρατόρων

Η επόμενη εικόνα είναι ένα οικογενειακό δέντρο των Αζτέκων αυτοκρατόρων απο το 1376 έως το 1525. 

 

* Η Νάουατλ (η γλώσσα των Αζτέκων) έχει πάντα τον τονισμό στην προτελευταία συλλαβή της λέξης. Η Νάουατλ γράφονται με ισπανικά ορθογραφία, όπως στα ισπανικά στην Νάουατλ το γράμμα h δεν προφέρεται.

## Παραπομπές


Αζτέκοι
Κατηγορία:Αζτέκοι
Επαρχία της Βαρκελώνης

Η **επαρχία της Βαρκελώνης** είναι διοικητική περιοχή της οποίας πρωτεύουσα είναι η Βαρκελώνη, και η οποία περιλαμβάνει συνολικά 307 δήμους κι έναν συνολικό πληθυσμό της τάξεως των 5.507.813 κατοίκων, καθιστώντας την ως την μεγαλύτερη σε πληθυσμό επαρχία της Καταλωνίας  και δεύτερη της Ισπανίας. Κυβερνητικό σώμα της επαρχίας είναι η Βουλή της Βαρκελώνης, η οποία στεγάζεται στην Κάσα Σέρα στην Πλατεία της Καταλωνίας (*Rambla de Catalunya*) της Βαρκελώνης.

## Παραπομπές


## Εξωτερικοί σύνδεσμοι
* 

Βαρκελώνη
Kentucky Woman

Το **Kentucky Woman** είναι τραγούδι του ποπ τραγουδιστή Νιλ Ντάιαμοντ, το οποίο κυκλοφόρησε το 1967, ενώ μία πολύ γνωστή διασκευή του ηχογραφήθηκε τη επόμενη χρονιά, από το χαρντ ροκ συγκρότημα, Deep Purple.

## Νιλ Ντάιαμοντ
Η εκτέλεση του Ντάιαμοντ κυκλοφόρησε τον Οκτώβριο του 1967, ανεβαίνοντας στο # 22 των αμερικανικών τσαρτ και στο # 6 των αντίστοιχων του Καναδά, ενώ η συγκεκριμένη εκτέλεση δεν συμπεριλήφθηκε σε κάποιο στούντιο δίσκο του τραγουδιστή.

## Deep Purple
Τον Οκτώβριο του 1968, κυκλοφόρησε το δεύτερο στούντιο άλμπουμ των Deep Purple, με τίτλο "*[[The Book of Taliesyn]]*", στο οποίο συμπεριλαμβανόταν η γνωστότερη διασκευή του τραγουδιού. Το "*Kentucky Woman*" αποτέλεσε το δεύτερο σινγκλ του σινγκλ του συγκροτήματος μετά το "*[[Hush (Billy Joe Royal song)|Hush]]*", το οποίο είχε κυκλοφορήσει λίγους μήνες νωρίτερα, τον Ιούνιο εκείνης της χρονιάς. Το σινγκλ κυκλοφόρησε με το τραγούδι "*Wring That Neck*" στη δεύτερη πλευρά του, το οποίο όμως, είχε τον τίτλο "*Hard Road*" στην αμερικανική έκδοση. Μετά την επιτυχία του τραγουδιού, το οποίο ανέβηκε στο αμερικανικό Top-40, οι Deep Purple αποφάσισαν να το συμπεριλάβουν στις ζωντανές τους εμφανίσεις για το υπόλοιπο του 1968 και για το 1969, μέρος των οποίων παρέμεινε μέχρι την αποχώρηση του τραγουδιστή Ροντ Έβανς και του μπασίστα Νικ Σίμπερ από το συγκρότημα.

## Άλλα συγκροτήματα
Άλλες διασκευές του κομματιού έχουν γίνει από τον αμερικάνο τραγουδιστή της κάντρι Γουέιλον Τζένινγκς και από τους Union Gap του Γκάρι Πουκέτ.

## Θέσεις τσαρτ

## Παραπομπές

## Πηγές
* The Book of Taliesyn CD Booklet *2000 EMI Records*
* Kentucky Woman - Deep Purple | Song Info | AllMusic

## Εξωτερικοί σύνδεσμοι
* Στίχοι του Kentucky Woman 

Κατηγορία:Τραγούδια των Deep Purple
Κατηγορία:Τραγούδια του 1967
Κατηγορία:Singles του 1968
Κατηγορία:Singles του 1967
Ε.Σ.Ο. Επίκουρος Πολίχνης

Ο **Εκπολιτιστικός και Σκακιστικός Όμιλος Επίκουρος Πολίχνης**, γνωστός και ως **Ε.Σ.Ο.Π. Επίκουρος**, είναι ελληνικός αθλητικός σύλλογος που δραστηριοποιείται στην περιοχή της Πολίχνης, στο νομό Θεσσαλονίκης. Επίσημο έτος ίδρυσής του είναι το 1975 και αγωνίζεται με χρώματα το μπλε, το κόκκινο και το μαύρο. Ένας από τους ιδρυτές είναι ο Παντελής Ανδριανίδης, ο οποίος εικονίζεται και στο λογότυπο του συλλόγου. Διατηρεί τμήματα πετοσφαίρισης, μπάντμιντον και αντισφαίρισης. 

## Ιστορία
### Τμήμα της πετοσφαίρισης ανδρών
Το τμήμα της πετοσφαίρισης έχει πετύχει σημαντικές διακρίσεις φτάνοντας μέχρι και την πρώτη εθνική κατηγορία τη σεζόν 2010-11. Το ρόστερ της ομάδας εκείνη την σεζόν στην Α1 ήταν: Χαριτωνίδης, Κρουζάγεφ, Γκιρτζίκης, Κυριακίδης, Βοϊνέα, Ντίαζ, Αγγελής , Ντίνας, Μορέλο. Προπονητής ο Κώστας Χαριτωνίδης.

Από το 2014 και μετά, ο Επίκουρος συγχωνέυτηκε με τον Πήγασο Πολίχνης  ο οποίος το 2022 ανέβηκε στην Α1.

#### Αξιόλογοι προπονητές
* Κώστας Χαριτωνίδης
* Κώστας Ιωαννίδης

#### Τίτλοι
*Α2 Εθνική πετοσφαίρισης ανδρών: 2009-10
*Β΄ Εθνική Πετοσφαίρισης Ελλάδας Ανδρών: 2001-02
*Γ΄ Εθνική Πετοσφαίρισης Ελλάδας Ανδρών: 1999-00

### Τμήμα της πετοσφαίρισης γυναικών
#### Τίτλοι
*Β΄ Εθνική Πετοσφαίρισης Ελλάδας Γυναικών: 2003-04
*Tουρνουά «Κονταξοπούλεια»: 2013 

## Δείτε επίσης
*Σκακιστικός Όμιλος Πολίχνης

## Παραπομπές

## Πηγές
*Ιστορία

## Εξωτερικοί σύνδεσμοι
* Ε.Σ.Ο. Επίκουρος Πολίχνης, επίσημος ιστότοπος.

Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 1975
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σκακιστικοί σύλλογοι
Κατηγορία:Ελληνικοί σύλλογοι αντισφαίρισης
Κατηγορία:Σωματεία Ε.ΠΕ.Σ.Θ.
Βραχόβιτσε

Το **Βραχόβιτσε** είναι ένα χωριό στην περιοχή Όλομουτς της Τσεχικής Δημοκρατίας, κοντά στο Πρόστεγιοφ. Έχει 3.400 περίπου κατοίκους.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Τσεχίας
Η μπάλα εντός και εκτός παιχνιδιού

Σύμφωνα με τους Κανονισμούς του Παιχνιδιού, στο ποδόσφαιρο οι δύο βασικές καταστάσεις του παιχνιδιού κατά τη διάρκεια του είναι «μπάλα εντός» και «μπάλα εκτός» παιχνιδιού. Η μπάλα είναι εκτός παιχνιδιού, δηλαδή «δεν παίζει», όταν περάσει ολόκληρη έξω από τη γραμμή τέρματος ή την πλάγια γραμμή, είτε στο έδαφος, είτε στον αέρα και όταν το παιχνίδι έχει διακοπεί από τον διαιτητή. Η μπάλα είναι εντός παιχνιδιού, δηλαδή «παίζει», σε όλες τις υπόλοιπες περιπτώσεις, συμπεριλαμβανομένων των περιπτώσεων όπου η μπάλα αναπηδάει από ένα κάθετο ή οριζόντιο δοκάρι ή το κοντάρι με τη σημαία και παραμείνει μέσα στα αγωνιστικό χώρο ή όταν αναπηδήσει είτε επάνω στο διαιτητή ή έναν βοηθό διαιτητή όταν βρίσκονται μέσα στον αγωνιστικό χώρο.

Όταν η μπάλα είναι εκτός παιχνιδιού, το παιχνίδι επαναρχίζει με ένα από τα οκτώ επανεκκίνηση μεθόδους, ανάλογα με το πώς βγήκε από το παιχνίδι:
thumb|right|280px|Ένας ποδοσφαιριστής εκτελεί άμεσο ελεύθερο λάκτισμα και οι αντίπαλοι ποδοσφαιριστές κάνουν «τείχος» για να μπλοκάρουν την μπάλα.

* Εναρκτήριο λάκτισμα (Σέντρα): Πραγματοποιείται στην αρχή κάθε ημιχρόνου και μετά από την επίτευξη τέρματος από την αντίπαλη ομάδα.
* Επαναφορά από την πλάγια γραμμή (Πλάγιο άουτ): Πραγματοποιείται όταν η μπάλα περάσει την πλάγια γραμμή. Εκτελείται από ποδοσφαιριστή της αντίπαλης ομάδας του ποδοσφαιριστή που άγγιξε τελευταίος την μπάλα πριν περάσει την πλάγια γραμμή.
* Από τέρματος λάκτισμα (άουτ): Πραγματοποιείται όταν η μπάλα περάσει εξολοκλήρου τη γραμμή τέρματος (χωρίς να έχει επιτευχθεί τέρμα) και όταν ο τελευταίος που την άγγιξε ήταν ποδοσφαιριστής της επιτιθέμενης ομάδας. Εκτελείται από την αμυντική ομάδα.
* Το γωνιαίο λάκτισμα (Κόρνερ): Πραγματοποιείται όταν η μπάλα περάσει εξολοκλήρου τη γραμμή τέρματος (χωρίς να έχει επιτευχθεί τέρμα) και όταν ο τελευταίος που την άγγιξε ήταν ποδοσφαιριστής της αμυνόμενης ομάδας. Εκτελείται από την επιτιθέμενη ομάδα.
* Έμμεσο ελεύθερο λάκτισμα: Εκτελείται από την αντίπαλη ομάδα μετά από φάουλ που δεν είναι πέναλτι, ορισμένες τεχνικές παραβάσεις ή όταν το παιχνίδι έχει διακοπεί προκειμένου να παρατηρηθεί ένας ποδοσφαιριστής χωρίς να έχει συμβεί ένα συγκεκριμένο φάουλ. Δεν μπορεί να σημειωθεί απευθείας τέρμα από έμμεσο ελεύθερο λάκτισμα, αν δεν αγγίξει την μπάλα κάποιος άλλος ποδοσφαιριστής πρώτα.
* Άμεσο ελεύθερο λάκτισμα: Εκτελείται από την ομάδα η οποία έχει δεχτεί φάουλ (αλλά δεν είναι πέναλτι. Μπορεί να επιτευχθεί τέρμα από άμεσο ελεύθερο λάκτισμα.
* Επανορθωτικό λάκτισμα (Πέναλτι): Το πέναλτι κατακυρώνεται σε βάρος μιας ομάδας που διαπράττει οποιαδήποτε από τις παραβάσεις για τις οποίες κατακυρώνεται ένα άμεσο ελεύθερο λάκτισμα, ενώ η μπάλα βρίσκεται μέσα στη δική της περιοχή πέναλτι (μεγάλη περιοχή)
* Ελεύθερο διαιτητή: Πραγματοποιείται όταν ο διαιτητής έχει διακόψει το παιχνίδι για οποιοδήποτε λόγο, όπως ο τραυματισμός ενός ποδοσφαιριστή, παρεμβολές από εξωτερικούς παράγοντες ή όταν η μπάλα γίνει ελαττωματική.

## Παραπομπές


Κατηγορία:Κανόνες Ποδοσφαίρου
Σεριφάτο Αιγίου

Η **Αθλητική Λέσχη Κίνησης Αιγίου "Το Σεριφάτο"** είναι αθλητικός σύλλογος του Αιγίου στην χειροσφαίριση. Ιδρύθηκε στις 5 Μαΐου 1988 από τον Δημήτριο Σπυρόπουλο (Σερίφης) με την 64/1988 απόφαση  του πρωτοδικείου Αιγίου, με χρώματα μαύρο άσπρο και έμβλημα ένα αστέρι. Έχει τμήματα χειροσφαίρισης ανδρών και γυναικών. Ο σύλλογος την περίοδο 2002-2014 ήταν ανενεργός. 

Το αντρικό τμήμα του Σεριφάτου έχει συμμετάσχει στην Γ΄ και Β΄ Εθνική του πανελλήνιου πρωταθλήματος. Στις διοργανώσεις των τμημάτων υποδομής των Τ.Ε. ΟΧΕ Ν.Δ. Πελοπ/σου και Ε.Σ.Χ.Π. έχει κατακτήσει έξι (6) τίτλους. Την τελευταία χρονιά που συμμετείχε στην Β΄ Εθνική την περίοδο 2001-02 στον Δ' όμιλο τερμάτισε 9ο, προτελευταίο στην βαθμολογία. Μάλιστα είχε -7 βαθμούς εφόσον μηδενίστηκε και είχε αποχωρήσει από το πρωτάθλημα την 12η αγωνιστική. Τελευταίος αγώνας ήταν Σεριφάτο - Ποσειδώνας Λουτρακίου 16-39. Το 2001-02 ήταν η 5η συνεχόμενη φορά που αγωνιζόταν στην Β΄ Εθνική από την περίοδο 1997-98. Το 1996-97 ανέβηκε από την Γ΄ Εθνική έχοντας τερματίσει στην 4η θέση. 

Την περίοδο 2016-17 για πρώτη φορά στην ιστορία του συλλόγου θα συμμετάσχει στην Handball Premier. Έδωσε αγώνα μπαράζ στο γήπεδο της Κατερίνης με αντίπαλο τη Δράμα '86 επικρατώντας 33-28.

## Τμήμα γυναικών
Το τμήμα γυναικών έχει συμμετοχές στην Β΄ Εθνική.

## Παραπομπές


Σεριφατο
Πίτερ Χιγκς

Ο **Πίτερ Χιγκς** (αγγλ. *Peter Higgs*, Νιούκασλ, 29 Μαΐου 1929 - Εδιμβούργο, 8 Απριλίου 2024) ήταν διακεκριμένος Βρετανός φυσικός και νομπελίστας.

Έγινε παγκόσμια γνωστός ως ο φυσικός που ανακάλυψε το σωματίδιο *[[μποζόνιο]]*, αλλιώς *μποζόνιο του Χιγκς* (προς τιμήν του), ή «σωματίδιο του Θεού».

## Βιογραφικά στοιχεία
Γεννήθηκε στις 29 Μαΐου 1929 στην περιοχή Έλσουικ του Νιούκαστλ, στην Αγγλία.

Το διδακτορικό του (1954) είχε θέμα: «Μερικά προβλήματα στις μοριακές ταλαντώσεις» και ήταν αυτό που τον ώθησε στη μελέτη της εφαρμογής των αρχών συμμετρίας σε φυσικά συστήματα.

Το 1964, δημοσίευσε δύο εργασίες του στο περιοδικό *Physical Rev. Letters* για τον μηχανισμό του αυθόρμητου σπασίματος της συμμετρίας, εξηγώντας με αυτόν, τον τρόπο που θα μπορούσαν να αποκτήσουν μάζα τα σωματίδια, που αναφέρονται στο καθιερωμένο πρότυπο.

Ο μηχανισμός αυτός προβλέπει την ύπαρξη ενός μποζονίου,του οποίου οι διακυμάνσεις πεδίου είναι αυτές που γεννούν τη μάζα όλων των σωματιδίων που συνδέονται με αυτό. Το σωματίδιο αυτό δεν είχε ανιχνευθεί πειραματικά μέχρι τώρα. Τα τελευταία πειραματικά δεδομένα στον Μεγάλο Επιταχυντή Αδρονίων στο CERN παρέχουν ισχυρές ενδείξεις για την εύρεση του σωματιδίου.

Για το πολυδιάστατο έργο του, το 2013, τιμήθηκε με το Νόμπελ Φυσικής από κοινού με το Βέλγο Φρανσουά Ανγκλέρ.

## Τελευταία χρόνια
Ακόμα και μετά τη συνταξιοδότησή του, ο Χιγκς συνέχιζε να μελετά και να αρθρογραφεί. Ήταν ένας ιδιαίτερος χαρακτήρας και δεν επιθυμούσε την δημοσιότητα ούτε και είχε συχνή επαφή με τα ΜΜΕ.

Απεβίωσε στην οικία του στο Εδιμβούργο στις 8 Απριλίου 2024, σε ηλικία 94 ετών.

## Παραπομπές


## Εξωτερικοί σύνδεσμοι
* Higgs Centre for Theoretical Physics
* Google Scholar List of Papers by PW Higgs
* Προφίλ του επιστήμονα στο BBC
* The god of small things - An interview with Peter Higgs in The Guardian
* Peter Higgs: the man behind the boson - An article in the PhysicsWeb about Peter Higgs
* My Life as a Boson - A Lecture by Peter Higgs available in various formats
* Physical Review Letters - 50th Anniversary Milestone Papers
* In CERN Courier, Steven Weinberg reflects on spontaneous symmetry breaking 
* Physics World, Introducing the little Higgs 
* History of Englert-Brout-Higgs-Guralnik-Hagen-Kibble Mechanism on Scholarpedia
* «I wish they hadn't dubbed it "The God Particle"» Συνέντευξη με τον Πίτερ Χιγκς

Κατηγορία:Βρετανοί φυσικοί
Κατηγορία:Βραβευμένοι με Νόμπελ Φυσικής
Κατηγορία:Απόφοιτοι του Πανεπιστημιακού Κολλεγίου του Λονδίνου
QRpedia

Το **QRpedia** είναι μια διαδικτυακή εφαρμογή για κινητά που χρησιμοποιεί QR κωδικούς για την παροχή άρθρων της Wikipedia στους χρήστες, στη γλώσσα της επιλογής τους. Οι κωδικοί QR μπορούν να δημιουργηθούν εύκολα για το σύνδεσμο σε οποιαδήποτε διεύθυνση Uniform Resource Identifier (URI), αλλά το QRpedia παρέχει επιπλέον λειτουργικότητα.

Το QRpedia επινοήθηκε από τον Roger Bamkin, τον τότε πρόεδρο του Wikimedia UK, γράφτηκε από τον Terence Eden και παρουσιάστηκε τον Απρίλιο του 2011. Σήμερα χρησιμοποιείται από ιδρύματα στα οποιά περιλαμβάνονται μουσεία στο Ηνωμένο Βασίλειο, τις Ηνωμένες Πολιτείες Αμερικής και την Ισπανία. Ο πηγαίος κώδικάς του διατίθεται ελεύθερα κάτω από την MIT Άδεια Χρήσης.

## Μέθοδος

Όταν ο χρήστης σκανάρει ένα QR κωδικό της QRpedia στο κινητό του τηλέφωνο, η συσκευή αποκωδικοποιεί τον κώδικα αυτό σε μια διεύθυνση (URL) χρησιμοποιώντας το όνομα χώρου (domain name) "qrwp.org" και η διαδρομή της οποίας είναι ο τίτλος ενός άρθρου της Wikipedia, και στέλνει την αίτηση (request) για το άρθρο αυτό στον εξυπηρετητή διαδικτύου (web server) της QRpedia. Επίσης στέλνει τις ρυθμίσεις γλώσσας της συσκευής.

Ο εξυπηρετητής της QRpedia στη συνέχεια χρησιμοποιεί την Διεπαφή Προγραμματισμού Εφαρμογών (API) της Wikipedia  για να διαπιστώσεις αν υπάρχει έκδοση του συγκεκριμένου άρθρου της Wikipedia article στη γλώσσα που χρησιμοποιείται από τη συσκευή, και αν ναι, επιστρέφει το περιεχόμενό της σε φιλική για την κινητή συσκευή μορφή. Αν δεν υπάρχει έκδοση του άρθρου στην προτιμώμενη γλώσσα, τότε παρέχεται η επιλογή από τις διαθέσιμες γλώσσες ή η μηχανική της μετάσφραση μέσω του Google translation.

Με τον τρόπο αυτό, ένα κωδικός QR μπορεί να παρέχει το ίδιο άρθρο σε διαφορετικές γλώσσες, ακόμα και όταν το μουσείο δεν είναι σε θέση να δημιουργήσει τις δικές του μεταφράσεις. Το QRpedia επίσης καταγράφει στατιστικά στοιχεία για τη χρήση.

## Αναφορές


## Εξωτερικοί Σύνδεσμοι

* QRpedia
* QRpedia statistics [change stem for other articles]
* Qrpedia project on GoogleCode
* 

Κατηγορία:Ελεύθερο λογισμικό
Κατηγορία:Βικιπαίδεια
Σαντέ

Οι **Σαντέ** ("Sade") είναι ένα βρετανικό συγκρότημα smooth jazz μουσικής που σχηματίστηκε το 1982. Το όνομα του συγκροτήματος προέρχεται από το όνομα της βασικής τραγουδίστριας, Sade Adu. Η μουσική τους χαρακτηρίζεται από τη χρήση R&B, soul, pop, jazz και soft rock ήχων.

Το πρώτο τους άλμπουμ *Diamond Life*, κυκλοφόρησε το 1984, φτάνοντας στην 2η θέση των πωλήσεων στο βρετανικό chart και πουλώντας πάνω από 1,2 εκατομμύρια αντίτυπα στο Ηνωμένο Βασίλειο, κερδίζοντας ένα Brit Award για το καλύτερο βρετανικό άλμπουμ το 1985. Το άλμπουμ είχε παγκόσμια επιτυχία στην συνέχεια, φτάνοντας στην πρώτη θέση σε πωλήσεις σε αρκετές χώρες και στο top 10 της Αμερικής, όπου έγινε 4 φορές πλατινένιο με πωλήσεις πάνω από 4 εκατομμύρια αντίτυπα. Στα τέλη του 1985, κυκλοφόρησαν το δεύτερο άλμπουμ τους με τίτλο *Promise*, το οποίο έφτασε στην πρώτη θέση σε Αγγλία και ΗΠΑ. Επικυρώθηκε ως δύο φορές πλατινένιο στην Αγγλία και 4 φορές πλατινένιο στις ΗΠΑ. Το 1986, κέρδισαν το βραβείο Grammy για το καλύτερο πρωτοεμφανιζόμενο συγκρότημα. Το έκτο τους άλμπουμ, *Soldier of Love*, κυκλοφόρησε παγκοσμίως στις 8 Φεβρουαρίου 2010, έφτασε στη #4 θέση στην Αγγλία και #1 στις ΗΠΑ. Το 2011, κέρδισαν το τέταρτό τους βραβείο Grammy.

Οι επικυρωμένες πωλήσεις των Sade στις ΗΠΑ μέχρι τώρα είναι 23,5 εκατομμύρια αντίτυπα, σύμφωνα με την RIAA. Συνολικά έχουν πουλήσει παγκοσμίως πάνω από 75 εκατομμύρια αντίτυπα.

## Μέλη
* Sade Adu – φωνητικά, στίχοι, μουσική
* Stuart Matthewman – κιθάρα, σαξόφωνο, μουσική
* Paul Spencer Denman – μπάσο, μουσική
* Andrew Hale – πλήκτρα, μουσική

## Δισκογραφία
* *Diamond Life* (1984)
* *Promise* (1985)
* *Stronger Than Pride* (1988)
* *Love Deluxe* (1992)
* *Lovers Rock* (2000)
* *Soldier of Love* (2010)

## Περιοδείες
* *1984 Tour* (1984)
* *Promise Tour* (1986)
* *Stronger Than Pride Tour* (1988)
* *Love Deluxe World Tour* (1993)
* *Lovers Rock Tour* (2001)
* *Sade Live* (2011)

## Βιντεογραφία
* *Munich Concert* (1984)
* *Life Promise Pride Love* (1993)
* *Live Concert Home Video* (1994)
* *Lovers Live* (2002)
* *The Ultimate Collection DVD Videos* (2011)
* *Bring Me Home Live 2011* (2012)

## Παραπομπές


Κατηγορία:Βρετανικά μουσικά συγκροτήματα
Κατηγορία:Τζαζ μουσικοί
Κατηγορία:Βραβευμένοι με Brit
Κατηγορία:Βραβευμένοι με Grammy